b'\n_START_ARTICLE_\nKundur\n_START_PARAGRAPH_\nKundur ali k\xc3\xbcnd\xc3\xbcr (mad\xc5\xbearsko: k\xc3\xbcnd\xc3\xbc kag\xc3\xa1n) je bil po trditvah Ahmeda ibn Fadlana uradnik hazarske dr\xc5\xbeavne uprave, ki je bil podrejen kagan beku. Ibn Fadlan, pa tudi drugi razpolo\xc5\xbeljivi viri, kundurjevih pristojnosti ne opisujejo._NEWLINE_Mad\xc5\xbeari so imeli sistem dvojnega kraljevanja, v katerem je bila vrhovna dr\xc5\xbeavna oblast razdeljena med gyulo in kendeja, zato je mo\xc5\xbeno, da je bil kundur Hazarom podrejeni vladar ostankov Mad\xc5\xbearov, ki so v 10. stoletju \xc5\xa1e \xc5\xbeiveli v stepah severno od \xc4\x8crnega morja. Druga mogo\xc4\x8da razlaga je, da naslov izhaja iz starotur\xc5\xa1ke besede, ki pomeni zakon oziroma pravo. V tem primeru bi kundur lahko bil sodnijski uradnik ali celo vodja hazarskega pravosodja.'